Kõik otsivad armastust.
Nad on meeleheitel.
Peame näitama neile armastust.
Peame nad viima kokku Jeesusega.
See on tõeline ärkamine.
Nad vajavad üksnes igavest armastust.
Tõuse, mine ja näita neile armastust -
äratavat armastust, üleloomulikku armastust.
Jeesus on armastus.
PATRICIA KING Igavene armastus
Tere tulemast, olen Patricia King.
Rõõm teid tervitada tänases saates!
Tahan jagada teiega sõnumit tulevasest ärkamisest.
Olen seda vaimus nii elavana näinud.
See on reaalne.
Tean, et see tuleb.
Usun, et see tuleb varsti.
Usun, et see tuleb meie eluajal.
Issand on näidanud mulle võrdpildi tsunamilainest.
Tsunamilaine ei ole lihtsalt suur surfilaine.
See tekib rahutusest süvavetes, tavaliselt maavärina tagajärjel.
Veetase tõuseb ja tõuseb ning lihtsalt katab maapinna.
Vaatasin üht filmi misjonireisilt tagasi tulles.
See oli erakordne pilt sellest, kuidas vesi kõik enda alla matab.
Kui tsunami tuleb, ei saa selle vastu keegi.
See vallutab sinu ja sa ei suuda seda võita.
Issand ütleb: "Mu Vaimu liikumisele,
mis on tulekul, ei suuda keegi vastu panna."
See saab olema koguduse ajaloo suurim Jumala liikumine.
Võib-olla isegi kogu piibelliku ajaloo suurim.
Oleme jõudnud aega, mil see juhtuma hakkab.
Issand näitas, et Jumala tulel on selles suur osa.
Selgitan ja õpetan natuke tule kohta selles saates.
Enne seda tahan vaadata prohveteeringuid Jumala meestelt,
kes on saanud aastaid tagasi sõnumeid.
Üks neist on Smith Wigglesworth.
Ta nägi nägemust 1940. aastatel.
Ta kirjeldas seda Lester Sumrallile järgmiselt:
"Näen ajaloo suurimat ärkamist, mis on tulemas maa peale.
Lugematul hulgal inimesi saab päästetud.
Mitte keegi ei suuda ära lugeda, kui paljud Jeesuse juurde tulevad.
Ükski haigus ei suuda jääda püsima Jumala rahva ees.
Terved haiglad jäävad tühjaks.
Isegi arstid jooksevad mööda tänavaid ja hüüavad.
See pole ühes kohas vaid on ülemaailmne olukord.
Ülemaailmne Jumala väe ja võidmise ilming inimkonnale."
Fantastiline!
Kui kuulsin nägemusest, mõtlesin: "Issand, näen ja usun seda!"
Usun, et see lõpuaja ärkamine saab olema just selline,
kus palju-palju hingi tuleb korraga Jumala riiki.
Oled valmis suurimaks lõikuseks, mis maa peale tuleb?
Veel üks lugupeetud jutlustaja ja Jumala mees, keda austan -
Bob Jones oli üle kaheksakümne, kui see olukord salvestati.
Ta on Issandat ustavalt teeninud.
Kuid 1975. aastal Bob Jones suri ja läks Taevasse.
Kui Ta seal seisis, küsis Issand: "Bob, kas õppisid armastama?"
Bob pidi tunnistama, et ei õppinud.
Issand ütles: "Saadan su tagasi!
Naastes tahan,
et õpetaksid kogudust armastama ja Jumala riiki tundma."
Issand näitas talle tol korral, et ta näeb suure lõikuse algust,
kus miljard inimest tuleb lõpuajal ühe suure lainena Jumala riiki.
Mina usun, et see aeg on just praegu.
Oleme selleks hingede lõikuseks valmis.
Tahan sulle rääkida ühest osast, millest Issand on mulle rääkinud.
See hakkab lõikuse käigus toimuma.
Kui sul on Piibel käepärast, vaata Matteuse 3:11-12.
Ristija Johannes räägib siin:
"Mina ristin teid veega, et te meelt parandaksite,
aga see, kes tuleb pärast mind, on minust vägevam.
Mina ei kõlba tooma talle jalatseidki.
Tema ristib teid Püha Vaimu ja tulega.
Tal on visklabidas käes
ja ta puhastab oma rehealuse ning kogub oma nisud aita,
aga aganad põletab ta ära kustutamatu tulega."
Ristija Johannes oli suur prohvet.
Jeesus nimetas teda isegi suurimaks.
Tema edastas selle ettekuulutuse Jeesuse kohta,
kes tuleb kahe konkreetse ristimisega,
kahe eraldiseisva ristimisega.
Nendeks on ristimine Püha Vaimuga ning ristimine tulega.
Apostlite teod 1. peatükis ütleb Jeesus oma jüngritele:
"...teid ristitakse Püha Vaimuga üsna varsti pärast neid päevi."
Kuid Ta ei öelnud, et neid ristitakse Püha Vaimu ja tulega,
vaid ainult Püha Vaimuga.
Nelipühapäeval näeme, kuidas Püha Vaim tuli kõigi peale,
kes seal olid, ja nad kõik said täis Püha Vaimu.
Seda ristimine tähendabki - täielikku sissekastmist,
tähendab täielikku täitumist, immutamist või leotamist.
Nad said kõik täidetud, igaüks -
see oli ühine Vaimuga täitumine, ja kõik said täidetud Püha Vaimuga.
Kuid nad ei saanud kõik tulega ristitud.
Seal öeldakse, et nad otsekui nägid tulekeeli,
mis laskusid igaühe peale.
Kuid "laskumine" ei ole ristimine, see pole täielik sissekastmine.
Koguduse ajaloos on kindlasti olnud üksikisikuid,
kes on kogenud tulega ristimist.
Kuid kunagi pole toimunud üleüldist tulega ristimist,
mis oleks tabanud kogu Kristuse ihu.
Mitte nagu nelipühapäeval, kus pärast Püha Vaimuga täitumist,
lisati 3000 inimest sel samal päeval ühesainsas paigas kogudusele.
See toimus Vaimu väe tõttu.
Johannes ütles oma ettekuulutuses,
et kaks asja juhtuvad nende kahe ristimise tulemusel.
Esiteks kogutakse nisu aita.
See tähendab, et hinged tulevad Jumala riiki.
Selle jaoks toimubki Püha Vaimuga ristimine.
Jeesus ütles, et te saate väe, (kr - dunamis),
kui saate Püha Vaimu, et olla tunnistajad.
Teisisõnu kuulutada minust rahvastele Jeruusalemmas,
kogu Juuda- ja Samaariamaal ning ilmamaa äärteni.
See on see kogumine, mis on kestnud juba 2000 aastat
selle ühise ristimise läbi, mis tuli nelipühapäeval.
Meid on kogudusena valmistatud viima evangeeliumi maailma äärteni.
Usun, et neil lõpuaegadel toimub üleüldine väljavalamine.
Nii-öelda Jumala Vaimu suveräänse liikumise ärkamine.
Neile, kes otsivad ja räägivad sõnumist,
mida Ristija Johannes kuulutas 2000 aastat tagasi.
Kui see ristimine tuleb, saab see olema niivõrd võimas,
et Vaimu vägi tuleb tulega ja põletab ära kõik aganad me elust.
Mõned inimesed on juba kogenud seda tuld.
Kusjuures meil on hiljuti olnud olukordi,
kus meie koosolekutel on inimesed kogenud tuld.
Nad tundsid Jumala kuumust, leeke ja põlemist enda sees.
Nad kogesid seda kui armastust, sest Jumala tuli on armastus.
Ta tuli on nii võimas.
Ta teeb seda armastuse läbi, täidab meid armastusega.
See armastus muudab meid ning põletab ära aganad.
Näitan teile nüüd paari tunnistust,
kus inimesed on saanud tulega ristitud või kogenud seda.
Kui tagasi tuleme, räägime veelgi sellest
üleüldisest ristimisest, tsunamiärkamisest, mis on tulemas.
Käes oli meie korraldatud auhiilgusekooli viimane õhtu.
Enne lõppu ülistasime veel.
Ülistasime Jumalat.
Paljud laulud olid tulest,
hüüdsime Jumala poole, et Ta saadaks tulega ristimise,
et Ta tuleks ja vallutaks meid oma armastuse tulega.
Kui ülistasime, hakkas tuli langema sealsamas.
Inimesed kogesid seda kehal, jalgadel, kätel, pea kohal.
Nad tundsid selle lõhna ja ühel hetkel isegi nägime tuld.
Kui silmad lahti tegime, nägime vinet ruumis,
nagu see tõesti täituks suitsuga, kuigi mingit loomulikku tuld polnud.
Vägev oli see, kui inimesed kogesid tuld,
tundsid nad, et probleemid nende elus põlesid ära.
Nad kogesid vabadust ja tundsid Jumala kõikehaaravat armastust.
Nad kogesid kutset ja ülesandeid, said nägemusi ja ülekandeid.
See oli kui, mida kogesid Mooses, Jesaja ja apostel Johannes,
kui nad tundsid Jumala tuld või nägid Issandat põlevana.
Kasvasin üles konservatiivses juudi peres New Jerseys.
Igatsesin väga Jumalat ja vaimset tõde.
Minust sai tegelikult "jewbu" - juudi newage'i järgija või juudi budist.
Käisin sünagoogis, uurisin idamaiseid religioone.
Ühel päeval mediteerisin.
Mu hing lahkus kehast, läksin Taevasse ja kohtusin Jumalaga.
Seisin seal Jumala ees, nägin kõrget ja üllast Kuningat.
Keegi ei öelnud, kes see on. Teadsin, et see on Jeshua, Jeesus.
Tundsin Taeva tuld, väge ja energiat üle kogu oma keha.
Iga molekul minu kehas
koges ja värises Taeva tulise ligiolu ja väe all.
Issand ütles, et olen kutsutud Teda teenima.
Tulin tagasi reaalsusesse, olin täielikus eufoorias.
Pidin välja uurima, kes on see Messias.
Kogesin Tules meest esimest korda 2008. aastal.
Olin lukustanud end kolmeks kuuks oma tuppa,
ülistasin Jumalat 8 tundi päevas, sest tahtsin näha Ta palet.
Tahtsin tunda Teda rohkem kui iial varem.
Selle kõige keskel, ütles Ta: "Täna lasen Sul näha end vaid viivuks."
Hakkasin nutma, ülistama ning lihtsalt ootasin Teda.
Ta ilmus.
Ta tuli kui Tules mees.
Ta nägu oli tules, nagu Ilmutuse raamatus.
Seal ütleb, et Ta silmad on kui tuleleegid.
Ta nägu nagu päike.
Mis on päike - see on üks suur tulekera.
Selline Ta oligi.
Kui hakkasin end Talle pühendama,
hakkasid mu jalad äkitselt vappuma ja värisema.
Arvasin, et mu jalad olid lihtsalt surnud.
Kuid seisin nii et jalgadele ei langenud mingit survet.
Mõistsin, et see pole nii,
see tunne tuli üles kuni peani, sealt edasi kätesse.
Tundsin, et kogu mu keha on väikeste elektrilöökide all.
See surisev tunne oli nii tugev, et ei suutnud kätt rusikasse suruda.
Ma proovisin, kuid ei suutnud.
Samal ajal tundsin sellist armastuse ristimist.
Armastusetuli tuli mu üle.
Ma ei suutnud lakata nutmast.
Korradasin stseeni - kõik laulavad kooris,
ja üks Aasia tüüp muudkui ulub nutta.
Kusjuures noortepastor tuli ja palus mul tualetti minna.
Patsutas õlale ja saatis mind noortekoorist ära.
Ma ei hoolinud, ega teadnud, mis toimub.
Paar nädalat hiljem
jagasin seda kogemust sõbraga, kes oli just päästetud saanud.
Teda juhendasid usklikest vanemad.
Ta ütles: "Sa said ristitud Püha Vaimu ja tulega."
Küsisin: "Mis see on?"
Olin väikse poisina
Kenneth Hagini koosolekul koos ema, vanaema ja õega,
kui tulesammas või aupilv, nagu Hagin ütles, ilmus kohale.
Ilmselt üle 1000 inimese nägid seda.
Nägin seda ka ise lapsena.
See tuli sisse nagu ere udu.
See otsekui rullus üle inimeste, ja kui see kiriku ette jõudis,
hakkas see inimesi kui doominonuppe ümber lükkama.
Inimesed olid tulnud ette palveks.
Hagin ütles: "Näen, et aupilv tuleb."
Ta palvetas edasi inimeste eest.
Kui pilv altarini jõudis,
kus haigete eest palvetati, puudutas pilv paljusid.
Kui pilv neid puudutas, kukkusid nad kui doominonupud.
Mäletan seda lapsest saadik.
See oli ilmselt üks esimesi kordi,
kus puutusin kokku aupilve, tulesamba või Jumala valgusega.
Ristija Johannes ütles, et Jeesus ristib meid Püha Vaimu ja tulega.
Hakka me partneriks ja aita tuua ärkamine maailma rahvasteni.
Tänuks toetuse eest kingib Patricia teile õpetusesarja "Tules mees".
Kingitus annetuse eest summas 20¤ või rohkem.
Võta ühendust ekraanil oleval numbril
või külasta kodulehte: www.patriciaking.com.
Tema ristib teid Püha Vaimu ja tulega.
Matteuse 3:11
Äkitselt tuli taevast kohin, otsekui tugev tuul oleks puhunud,
ja täitis kogu koja, kus nad istusid.
12 kõnelejat
10 päeva
Ärkamine
John Wesley: "Süüta endas tuli ja näita maailmale, kuidas põled."
Üritus toimus 2013. aastal.
1544. aastal elas üks Jumala mees nimega Philip Neri.
Ta koges Jumala tuld.
See on põnev lugu ja ta jutustas selle ühele ajaloolasele.
Loen selle ette.
Usun, et sulle pakub huvi, mis Jumal ta elus tegi.
Kui Philip Neri otsis innukalt Püha Vaimu ja Ta ande,
ilmus talle tulekera, mis sisenes ta suust ja sööstis ta rindkerre.
Teda üllatas äkitselt selline armastusetuli,
et ei suutnud seda taluda ja viskus põrandale.
Ta tundis südame juures rusikasuurust paistetust,
kuid ei siis ega ka hiljem ei kogenud ta mingit valu ega haava.
Selle paistetuse avastasid arstid, kes ta ihu pärast surma läbi vaatasid.
Pühaku süda oli suurenenud armastusetule all.
Piisava ruumi saamiseks
olid ta kaks ribi murdunud ja kõverdunud poolkaareks.
See on nii vägev.
Kujuta ette, et otsid kirglikult Jumalat
ja äkitselt ilmub välja tulekera, mis siseneb suust su südamesse.
Su süda suureneb, ja sa muutud täielikult.
Ajaloolaste sõnul oli Neri armastav inimene.
Ta oli ristitud Jumala armastuse tulega.
Ta külastas inimesi, kes olid haiged,
ja jagas oma kogukonnas Jumalat ja Tema headust.
Iga Vaimu liikumine toob endaga head vilja.
Meie saame nägema suurimat vilja ja lõikust,
mis on toimunud kogu inimkonna ajaloos.
Vaatame Piiblist Malaki 3. peatükki.
Tahan jagada veel natuke sellest tulest ja kuidas see tuleb.
Ristija Johannes ütles, et kui tuli tuleb, põletab see aganad.
See põletab ära aganad kustutamatu tulega.
Prohvet Malaki kinnitab seda.
Malaki 3:1-3 ütleb:
"Vaata, ma läkitan oma ingli ja tema valmistab minu ees teed.
Ja äkitselt tuleb oma templi juurde Issand, keda te otsite."
Pange tähele, et nelipühapäeval
tuli Püha Vaim äkitselt nende peale, kes otsisid.
Hiljuti ühel õhtul olime koos oma meeskonna ja vabatahtlikega.
Jumala Vaim liikus ülistuse ajal, see oli vägev.
Üks vabatahtlikest sai sõna Issandalt:
Näen Vaimu liikumist tulemas ning Issand ütleb:
"Kui te igatsete ja räägite tulest, siis te saate ka soovitu.
Igatsege tuld, rääkige sellest ja te saate tule."
Põhimõtteliselt toimub sama ka siin:
"Ja äkitselt tuleb oma templi juurde Issand, keda te otsite."
Teie olete see tempel.
"ja lepingu ingel, keda te igatsete.
Vaata, ta tuleb, ütleb vägede Issand.
Aga kes suudab taluda tema tuleku päeva?
Ja kes jääb püsima tema ilmudes?
Sest tema on nagu sulataja tuli ja nagu pesupesija leelis."
Ta puhastab meid kõiki.
Kas oled maadelnud millegagi,
ja tead, et see on Jumala tahte ja olemuse vastu?
Kui see tuli tuleb, põleb see ära nagu aganad.
See pole sulle enam probleemiks.
Hakka keskenduma Jeesusele ja Ta armastusele.
Hakka igatsema Ta headust ja tuld.
Tuli lahendab selle probleemi.
Salm 3: "Ja ta istub, sulatab ja puhastab hõbedat,
ta puhastab Leevi poegi ja selitab neid nagu kulda ja hõbedat:
siis toovad nad Issandale õige ohvrianni."
Kui see Jumala tuli tuleb, tood sa ohvriande Jumalale.
Su annid, talendid, aja - kõike seda.
Teenid Teda, sest sind kannustab Jumala armastuse tuli.
Saad niivõrd puhastatud,
et annad seda kõike õigetel motiividel, õige südamega ja õigete tegudega.
Tuli hoolitseb selle eest.
Nüüd vaatame Malaki 3:19:
"Sest vaata, päev tuleb, põlev nagu ahi,
ja kõik ülbed ja kõik, kes pattu teevad, on nagu kõrred.
Ja see päev, mis tuleb, põletab nad ära,
ütleb vägede Issand, ega jäta neile ei juurt ega oksa."
See on võrratu, sest siin öeldakse, et "kurjategija" põletatakse ära.
Teate, et vähkkasvaja ja aids on kurjategijad,
vaesus on kurjategija, tagarääkimine on kurjategija.
Tihti arvame, et patuse või kurjategija all mõeldakse inimesi.
Inimesed muidugi valivad, kas teha head või kurja.
Kuid me tegude ja kiusatuste taga on deemonlikud vaimud.
Ma usun, et Jumal viib tule
nende kurjategijate juurde, mis loovad asju me keskel,
mis ei esinda taevariiki ega esinda Jumalat.
See hakkab juhtuma.
Malaki 3:20 ütleb: "Aga teile, kes te mu nime kardate,
tõuseb õiguse päike ja paranemine tema tiibade all.
Te lähete siis välja ja lööte kepsu nagu nuumvasikad.
Ja te tallate õelaid, sest need saavad põrmuks teie taldade all
sel päeval, mille ma valmistan, ütleb vägede Issand."
Tuleb üks konkreetne päev, kus ilmneb tulega ristimine.
Saab olema ülemaailmne ärkamine, kus Jumala rahvast puhastatakse.
Saavad pühitud kõik, mis on takistanud tervenemist.
Õiguse päike - päike on tulekera, see toob tervenemise.
Smith Wigglesworth prohveteeris, et haiglad jäävad tühjaks.
Oleme sellest osa juba näinud.
Kambodžas jäi tühjaks terve haigla osakond,
kui kõik haiged said terveks.
Kui tuli tuleb, põletab see ära haiguse ja vaesuse aganad.
Inimkaubanduse aganad.
See tuleb ja me näeme Õigsuse Kuningat ilmumas.
Sina võid seda kogeda.
Kas tahaksid olla selle tule keskel?
Sel on ka teine aspekt, mis põhineb Jesaja 60. peatükil.
See räägib Jumala auhiilgusest lõpuaegadel.
Jesaja 60:1 ütleb prohvet:
"Tõuse, paista, sest sinu valgus tuleb
ja Issanda auhiilgus koidab su kohal."
See räägib suurest pimedusest, mis on inimeste peal.
Kuid sel päeval ilmub Jumala au Tema rahva peal.
Ja paljud rahvad ja kuningad tulevad selle valguse juurde.
Nad saavad tundma Jeesust.
Kanname süles oma poegi ja tütreid, see saab olema võimas.
"Tõuse, paista, sest sinu valgus tuleb."
Üks valguse definitsioone on "valgus, mis lähtub tulest".
Kui see tuli ilmub,
siis tõuseme ja särame, ja tuleb ülemaailmne lõikus.
Jumal tahab, et oleksid osa.
Ristija Johannes ütles, et Jeesus ristib meid Püha Vaimu ja tulega.
Hakka me partneriks ja aita tuua ärkamine maailma rahvasteni.
Tänuks toetuse eest kingib Patricia teile õpetusesarja "Tules mees".
Kingitus annetuse eest summas 20¤ või rohkem.
Võta ühendust ekraanil oleval numbril
või külasta kodulehte: www.patriciaking.com.
Tema ristib teid Püha Vaimu ja tulega.
Matteuse 3:11
Äkitselt tuli taevast kohin, otsekui tugev tuul oleks puhunud,
ja täitis kogu koja, kus nad istusid.
12 kõnelejat
10 päeva
Ärkamine
John Wesley: "Süüta endas tuli ja näita maailmale, kuidas põled."
Üritus toimus 2013. aastal.
Kas tahad seda tuld oma ellu?
Kui soovid seda tuld, siis võid seda saada.
Seal ütleb: "Issand, keda otsid..."
Kui otsid Teda tule suhtes, annab Ta sulle tuld.
"Otsige, ja te leiate." See on kestvas ajavormis.
Piibel ütleb: "Paluge, ja teile antakse,
otsige, ja te leiate, koputage, ja teile avatakse."
See tähendab jätkuvat otsimist.
Seega kui otsid Issandat tulega ristimise suhtes, leiad selle.
Hakka seda tunnistama.
Evan Roberts oli eestvedajaks Walesi ärkamisel,
pühaduse ärkamisel, mis levis üle maailma.
Ta oli palvetanud 15 aastat, et meeleparandustuli tabaks Walesi.
See sündis.
Moraavlased olid kui palvesõdurid.
Nende palved panid aluse tänapäeva misjoniliikumisele.
Palve, Jumala otsimine, palvetamine ja tunnistamine.
Tulega ristimine - see tuleb su juurde!
Sind kasutatakse Jumala auhiilguse eestvedajaks
selles lõpuaja Jumala liikumises.
Näed võib-olla miljardit hinge päästetuna.
Näed suurimat lõikust sisse tulemas, sest saad olema osa sellest.
Pea meeles, Jumal tõesti armastab sind igavese armastusega.
Järgmise korrani!
Tema ristib teid Püha Vaimu ja tulega.
Matteuse 3:11
Äkitselt tuli taevast kohin, otsekui tugev tuul oleks puhunud,
ja täitis kogu koja, kus nad istusid.
12 kõnelejat
10 päeva
Ärkamine
John Wesley: "Süüta endas tuli ja näita maailmale, kuidas põled."
Üritus toimus 2013. aastal.
Tõlge: Riina Karik